	Euroopa Parlament
2024-2029
	[image: EP logo RGB_Mute]



VASTUVÕETUD TEKSTID

[bookmark: TANumber]P10_TA(2026)0170
[bookmark: title]Ülemaailmsest liigsest tootmisvõimsusest liidu teraseturule tuleneva negatiivse kaubandusmõju käsitlemine
[bookmark: DocNumber]
[bookmark: Commission]Rahvusvahelise kaubanduse komisjon
[bookmark: PE]PE779.727
[bookmark: Sujet][bookmark: References]Euroopa Parlamendi 19. mai 2026. aasta seadusandlik resolutsioon ettepaneku kohta võtta vastu Euroopa Parlamendi ja nõukogu määrus, mis käsitleb ülemaailmse liigse tootmisvõimsuse negatiivset kaubandusmõju liidu teraseturule (COM(2025)0726 – C10-0245/2025 – 2025/0726(COD))
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2025)0726),
–	võttes arvesse Euroopa Liidu toimimise lepingu artikli 294 lõiget 2 ja artikli 207 lõiget 2, mille alusel komisjon esitas ettepaneku Euroopa Parlamendile (C10‑0245/2025),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse vastutava komisjoni poolt kodukorra artikli 75 lõike 4 kohaselt heaks kiidetud esialgset kokkulepet ja nõukogu esindaja poolt 23. aprilli 2026. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 60,
–	võttes arvesse tööstuse, teadusuuringute ja energeetikakomisjoni arvamust,
–	võttes arvesse rahvusvahelise kaubanduse komisjoni raportit (A10-0012/2026),
1.	võtab vastu allpool toodud esimese lugemise seisukoha;
2.	kiidab heaks käesolevale resolutsioonile lisatud Euroopa Parlamendi, nõukogu ja komisjoni ühisavalduse, mis avaldatakse Euroopa Liidu Teataja C-seerias;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Euroopa Parlamendi seisukoht, vastu võetud esimesel lugemisel 19. mail 2026. aastal eesmärgiga võtta vastu Euroopa Parlamendi ja nõukogu määrus (EL) 2026/…, mis käsitleb ülemaailmse liigse tootmisvõimsuse kahjulikku kaubandusmõju liidu teraseturule ja millega muudetakse määrust (EL) 2020/2170
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2026/1384) lõplikule kujule).







SEADUSANDLIKU RESOLUTSIOONI LISA
Euroopa Parlamendi, nõukogu ja komisjoni ühisavaldus Venemaalt pärit terasetoodete impordi kohta
Alates sõja algusest on liit ja selle liikmesriigid võtnud enneolematuid meetmeid, et vähendada majanduslikku sõltuvust Venemaast ja saavutada olukord, kus liidu majandustegevus ei toetaks Venemaa sõjategevuse jätkumist.
Need meetmed on järsult vähendanud kaubavooge paljudes majandusharudes, sealhulgas terasesektoris, kiirendanud majanduslikku lahtisidumist ja aidanud suurendada liidu kerksust, andes ühtlasi tunnistust liidu suutlikkusest tegutseda ühtselt ja otsustavalt, kui kaalul on meie väärtused ja strateegilised huvid.
Samas peab liit jätkuvalt pöörama tähelepanu nendele valdkondadele, kus sõltuvus püsib, nagu see on teatavate terasetoodete puhul, mille import ei ole veel täielikult keelatud.
Nimelt jätkub terase importimine Venemaalt piiratud määral kuni 30. septembrini 2028 vastavalt nõukogu vastu võetud asjakohastes piiravates meetmetes sätestatud üleminekukorrale[footnoteRef:1]. Järkjärgulise ja püsiva mitmekesistamise tagamiseks piiratakse seda importi kvootidega, mille maht igal aastal väheneb. [1: 	Nõukogu 31. juuli 2014. aasta otsus 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 229, 31.7.2014, lk 13, ELI: http://data.europa.eu/eli/dec/2014/512/oj), ja nõukogu 31. juuli 2014. aasta määrus (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 229, 31.7.2014, lk 1, ELI: http://data.europa.eu/eli/reg/2014/833/oj).] 

Euroopa Parlament, nõukogu ja komisjon tuletavad meelde piiravate meetmete suhtes kohaldatavat institutsioonilist raamistikku ning rõhutavad, et nõukogu vastu võetud asjakohaste piiravate meetmete pikaajalisem eesmärk on lõpetada täielikult Venemaa terasetoodete, eelkõige terasest slääbide import 30. septembriks 2028.
image1.png




